text: Smil: Indbrudssag løst på under en time takket være kamera
  07 juni 2017 kl. 19.22
  Der gik ikke mere end 50 minutter fra, at politiet modtog en anmeldelse om et indbrud i Haderslev til at tyven var arresteret.
  En indbrudstyv havde sneget sig ind i en restaurationsbygning i Haderslev omkring kl. 02.00 natten til onsdag.
  Ole Aamann, vagtchef, Syd- og Sønderjyllands Politi: "Vi kiggede på optagelsen og kunne ret hurtigt genkende ham, så vi kørte bare ud til hans adresse, hvor han også tilstod indbruddet. Vi kender de fleste indbrudstyve i området."
  Her fik han snuppet ting og sager, hvorefter han forsvandt ud i natten med sine tyvekoster. Om han ikke vidste, at han blev videoovervåget, eller om han bare var ligeglad, vides ikke. Et overvågningskamera havde dog fanget hele seancen, og omkring kl. 16 onsdag eftermiddag modtager Syd- og Sønderjyllands Politi anmeldelsen. 50 minutter efter var sagen løst.
  - Vi kiggede på optagelsen og kunne ret hurtigt genkende ham, så vi kørte bare ud til hans adresse, hvor han også tilstod indbruddet. Vi kender de fleste indbrudstyve i området, fortæller Ole Aamann, vagtchef, Syd- og Sønderjyllands Politi, til TV SYD.
  Gerningsmanden er løsladt indtil sagen tages op igen.
  